CELEX: 62021CN0298
Language: da
Date: 2021-05-10 00:00:00
Title: Sag C-298/21: Anmodning om præjudiciel afgørelse indgivet af Curtea de Apel Brașov (Rumænien) den 10. maj 2021 — S. C. Techno-Gaz K.F.T. PAKS mod U. A. T. Comuna Dalnic

16.8.2021   
            
            
               DA
            
            
               Den Europæiske Unions Tidende
            
            
               C 329/8
            
         
      Anmodning om præjudiciel afgørelse indgivet af Curtea de Apel Brașov (Rumænien) den 10. maj 2021 — S. C. Techno-Gaz K.F.T. PAKS mod U. A. T. Comuna Dalnic
      (Sag C-298/21)
      (2021/C 329/11)
      Processprog: Rumænsk
      
         Den forelæggende ret
      
      Curtea de Apel Brașov
      
         Parter i hovedsagen
      
      
         Appellant, sagsøgt i første instans: S. C. Techno-Gaz K.F.T. PAKS
      
         Indstævnt, sagsøger i første instans: U. A. T. Comuna Dalnic
      
         Præjudicielt spørgsmål
      
      Er det princip om fri udveksling af tjenesteydelser, der følger af artikel 56 i traktaten om Den Europæiske Unions funktionsmåde, artikel 25 i Europa-Parlamentets og Rådets direktiv 2004/18 af 31. marts 2004 (1) samt det i EU-retten fastsatte princip om fri og loyal konkurrence mellem erhvervsdrivende og proportionalitetsprincip til hinder for en national lovgivning vedrørende offentlige kontrakter som den rumænske lovgivning omhandlet i artikel 96, stk. 1, i [Hotărârea Guvernului — regeringsbeslutning] nr. 925/2006, som foreskriver, at når bestemte dele af en offentlig kontrakt skal gennemføres af en eller flere underleverandører, skal de fremlagte kontrakter være i overensstemmelse med buddet og integreres i den offentlige kontrakt som bilag, hvilken lovgivning fortolkes således, at de tjenesteydelser, der er tildelt i underentreprise, skal have samme værdi eller pris som den, der er fastsat i hovedkontrakten for de pågældende tjenesteydelser?
      
         (1)  Europa-Parlamentets og Rådets direktiv Nr. 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT 2004, L 134, s. 114).